# Årsberetning for avlastningen 2021

## Beskrivelse av avlastningen

* Avlastningsavdelingen hadde 12 brukere pr. 31.12.21.
* Antall årsverk fordelt på avlastningen i 2021 var 15,23. Per 31.12.21 var det ansatt en sykepleier, en vernepleier og en sosionom på avdelingen, samt leder som er vernepleier. I tillegg var det ansatt 3 personer med 1-årig utdannelse.
* Avlastningen har en variert brukergruppe i alder og diagnoser.
* Avlastningen er et tilbud til foreldre/familier med særlig tyngende omsorgsoppgaver.
* Vi gir et avlastningstilbud med fokus på dagliglivets ferdigheter og fritidsaktiviteter.
* Gjennom målrettet miljøarbeid er det med på å fremme den enkelte mottakers utvikling fysisk, psykisk og sosialt.

## Dette har vi arbeidet med i år

* I 2021 ble det ansatt en vernepleier og en sykepleier. Avdelingsleder sluttet i løpet av året og det er ansatt en ny leder som kun er leder på avlastningen.
* Det er blitt opprettet en faggruppe på Avlastning som et internt forum for faglige diskusjoner med fagkonsulentene, ledende miljøterapeut, avdelingsleder og eventuelle gjester.
* På grunn av pandemien har vi hatt fokus på å unngå smitte og har måtte tenke litt annerledes i forhold til aktiviteter. Man har allikevel i løpet av året bl.a. fått til kino-, kafe- og byturer når smittetrykket og restriksjoner har gitt rom for det.
* Avdelingen har hatt gjennomgang av brannrutiner to ganger med personalgruppen.
* I år har vi hatt ekstra fokus på pårørendesamarbeid. Det er et tema som har vært tatt opp jevnlig på personalmøter og vært tema på planleggingsdagen. På planleggingsdagen snakket vi om målene for pårørendesamarbeid, tiltak og fokusområder for kvalitetsutvikling.
* Tanken var å samle alle foresatte til et eget møte, men dette har vi valgt å utsette pga. pandemien.
* Vi har hatt ett forflytningskurs med fysioterapeutene.
* I år har det blitt ansatt flere faste ansatte og vikarer og det har vært fokus på å gi disse en god opplæring. Alle nyansatte skal gjennom tre nettbaserte kurs og få brannrunde og eget introkurs. Avdelingen har ellers hatt fokus på opplæring i legemiddellære til de ansatte.
* Pandemi og smittevern har preget året, men personalet har vært kreative og løsningsorienterte. Det har vært en del fravær av ansatte pga. sykdom, men både faste og vikarer har stilt opp slik at våre brukere har fått fine og meningsfulle opphold hos oss. Vi legger vekt på brukermedvirkning og opplever å ha et godt samarbeid med pårørende. Tilbakemeldingene vi har fått er at deres barn gir utrykk for at de trives hos oss.

Beate Helen Skomedal

Avdelingsleder